Едуард Мьорике
Ненаситна любов

Превод от немски: Невена Стефанова, —

chitanka.info

Това, това е любовта!

На ласки тя е ненаситна.

Та има ли глупак в света

с вода да пълни сито?

Наливай хиляди години,

целувай вечно, до амина —

не можеш я насити!

О, любовта от час на час

желание развихря —

целувахме се днес в захлас

и устни разкървихме…

Под ножа агне тъй кротува…

Бе кожата й гладка…

Тя молеше с очи: целувай!

И болката е сладка!

Така отнине и довека,

такава любовта е!

Мъдрецът Соломон — човекът,

и той така я знае!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.